එමෙන්ම ව්‍යාපාරිකයා පැහැර ගැනිමට යොදා ගත් මොටර් රථයද කොටහේන ප්‍රදේශයේ තිබී පොලිසිය අද (02) සොයා ගත්තා.මේ වනවිට සිද්ධිය සම්බන්ධයෙන් පුද්ගලයින් 07 දෙනෙකු පොලිසිය අත්අඩංගුවට ගෙන ඇති අතර, ඔවුන් තොටලඟ - නාගලගම්විදිය, සේදවත්ත, ග්‍රෑන්ඩ් පාස් සහ ආදුරුප්පුවීදිය යන ප්‍රදේශවල පදිංචි අවුරුදු 20 ත් 30 ත් අතර වයස් වල පසුවන්නන් බවයි පොලිසිය සඳහන් කළේ.මෙම සිද්ධිය සම්බන්ධයෙන් ඊයේ පෙරවරුවේ පුද්ගලයින් දෙදෙනෙකු කොළඹ අපරාධ කොට්ඨාශය මගින් අත්අඩංගුවට ගත් අතර, ඔවුන්ගෙන් ලබාගත් තොරතුරුවලට අනුවයි ඊයේ රාත්‍රියේ සහ අද පෙරවරුවේ ඉතිරි සැකකරුවන් අත්අඩංගුවට ගනු ලැබුවේ.කප්පම් ලබාගැනීමේ අරමුණින් මෙම ඝාතනය සිදුකර ඇති බවට අනාවරණය වී තිබෙනවා.